118. ΑΠΟΦΑΣΗ ΥΠΟΥΡΓΩΝ ΔΗΜΟΣΙΩΝ ΕΡΓΩΝ, ΣΥΓΚΟΙΝΩΝΙΩΝ ΚΑΙ ΔΗΜΟΣΙΑΣ ΤΑΞΕΩΣ Αριθ. 15537/439 της 4 Απρ./20 Μαΐου  1983 (ΦΕΚ Β΄ 270) «Καθορισμός ανωτάτου ορίου ταχύτητας σε τμήματα των Εθνικών οδών Αθηνών- Κορίνθου και Αθηνών-Λαμίας». Έχοντας υπόψη: α)Τις διατάξεις του άρθρ. 20 παρ. 6 του Κώδικα Οδικής Κυκλ/ρίας, ο οποίος κυρώθηκε με τον Νόμ. 614/1977 και β)Την από 13.2.80 γνωμοδότηση της Συντονιστικής Επιτροπής Κυκλ/ρίας Ν. Αττικής, όπως διατυπώθηκε στο υπ’ αριθ. 7/13.2.1980 Πρακτικό αυτής, αποφασίζουμε: Καθορίζουμε το ανώτατο επιτρεπτό όριο ταχύτητας επί των κατωτέρω τμημάτων των Εθνικών οδών Αθηνών-Κορίνθου και Αθηνών-Λαμίας ως ακολούθως: α)Στο τμήμα της νέας Εθνικής οδού ΑθηνώνΚορίνθου που περιλαμβάνεται μεταξύ του 35ου και 45ου χιλιομέτρου και στο τοιούτο της ιδίας οδού που περιλαμβάνεται μεταξύ του 55ου και 76ου χιλιομέτρου σε 80 χιλιόμετρα την ώρα για τα επιβατικά αυτοκίνητα. Για τα αυτοκίνητα οχήματα των λοιπών κατηγοριών ισχύουν τα όρια ταχύτητας που καθορίζονται στο άρθρ. 20 του Κ.Ο.Κ. β)Στο τμήμα της νέας Εθνικής οδού ΑθηνώνΛαμίας που περιλαμβάνεται μεταξύ του 8,5 και 11,7 χιλιομέτρου σε 80 χιλιόμετρα την ώρα για επιβατικά αυτοκίνητα. Για τα αυτοκίνητα οχήματα των λοιπών κατηγοριών ισχύουν τα όρια ταχύτητας που καθορίζονται στο άρθρο 20 του Κ.Ο.Κ. Σελ. 262,96328 Τεύχος ΣΤ13-Σελ. 128 Οι υπ’ αριθ. Η.30490/15.10.1973 «περί καθορισμού ανωτάτου ορίου ταχύτητας επί των Εθνικών οδών Αθηνών-Κορίνθου και Αθηνών- Λαμίας» (ΦΕΚ τ.Β΄ 1263/1973) και Η.27396/1066 από 27.9.1974 «περί καθορισμού ανωτάτου επιτρεπομένου ορίου ταχύτητας δια τα εκτός κατωκημένων περιοχών κυκλοφορούντα επιβατηγά αυτοκίνητα και μοτοσυκλέττας» (ΦΕΚ τ.Β΄.988/1974) αποφάσεις του Υπουργού Μεταφορών και Επικοινωνιών καταργούνται κατά τα σημεία που αναφέρονται στα θέματα τα οποία ρυθμίζονται με την παρούσα. 